La Roche-Posay

**La Roche-Posay** on kunta keskisessä Ranskassa Viennen departementissa Uuden-Akvitanian alueella. Se sijaitsee Creuse- ja Gartempejokien varrella, noin 22 kilomeriä Châtellerault’n kaupungista itään.

## Historia
Kaupunki sijaitsee Creusejoen varrella kohdassa, jossa on helppo ylittää joki. Se takia kaupunki on ollut monien Ranskan historian tapahtumien keskipisteessä. La Roche-Posay eli kukoistuskauttaan satavuotisen sodan aikana. Tuolloin vuonna 1356 käydyn Poitiers’n taistelun hävinnyt Ranskan kuningas Juhana II luovutti La Roche-Posayn linnoituksen voitokkaille englantilaisille. Vuonna 1369 Bertrand du Guesclin valtasi kaupungin takaisin englantilaisilta, ja hänet nimitettiin La Roche-Posayn kuvernööriksi. Kaupungista tuli tämän jälkeen tukikohta lukuisille du Guesclinin hyökkäyksille Poitoussa englantilaisia vastaan, mukaan lukien hyökkäyksen, joka vapautti Châtelleraultin kaupungin. 1500-luvun lopulla käytyjen uskonsotien aikana La Roche-Posayn herra Louis de Chasteigner suojeli filologia ja protestanttia Joseph Scaligeria. Hän asui kaupungissa 20 vuotta.

## Nähtävyyksiä
Kaupungissa on säilyttänyt keskiaikaisia rakennuksia sekä vanhan linnoituksen jäänteitä. Niistä näyttävin on kaupungin keskellä oleva linnoituksen puolustustorni. Muita säilyneitä linnoituksen osia ovat 1200-luvulta olevat pyöreä vallitorni sekä kaupungin portti, Porte de Bourbon.

Notre-Damen kirkko mainitaan ensimmäisen kerran paavi Urbanus II:n bullassa vuonna 1099. Se oli osa Preuillyn luostaria. Kirkko sijaitsi linnoitettujen kaupunginmuurien sisäpuolella. Kirkon vanhin osa on romaaninen kellotorni. Satavuotisen sodan aikana kirkkoa linnoitettiin.

Ensimmäinen Creusejoen ylittävä muurattu silta on ollut olemassa ainakin 1100-luvulla. Tämän jäänteitä on näkyvissä vähän matkan päässä nykyisestä sillasta. Silta romahti 1700-luvun puolivälissä, ja tämän jälkeen joki jouduttiin ylittämään lautalla. Uusi riippusilta, jonka jänneväli on 60 metriä pitkä, valmistui vasta vuonna 1835. Silta oli kuitenkin liian kapea, ja se päätettiin korvata nykyisellä teräsbetonisella kaarisillalla, joka vihittiin käyttöön vuonna 1937.


Tiedosto:Remparts de La Roche-Posay 1.JPG|Vallitorni.
Tiedosto:Porte de la ville de la Roche Posay.jpg|Kaupungin portti, Porte de Bourbon.
Tiedosto:Eglise de la Roche Posay 1.jpg|Notre-Damen kirkko.
Tiedosto:La Roche-Posay, pont sur la Creuse - dsmm08262.jpg|Creusejoen ylittävä silta.


## Kylpylätoiminta
Kaupungissa on ollut kylpylätoimintaa liki tuhannen vuoden ajan. Vuonna 1905 valmistui kylpylähotelli Grand Hôtel du Parc, nykyiseltä nimeltään Les Loges du Parc. Hotellia laajennettiin vuonna 1923, jolloin se sai nykyisen ulkonäkönsä. 1930-luvulla, maailmansotien välisenä aikana, monet aikansa merkittävät henkilöt sekä varakkaat yhdysvaltalaiset nauttivat täällä kylpylätoiminnasta.

Vuonna 1805 Napoleon rakennutti Venäjän sotaretkiensä jälkeen hoitokodin sotilailleen. Tälle paikalle rakennettiin vuonna 1905 kylpylä Pavillon rose.

Uusin kylpylä on vuonna 1932 avattu suuri lämpökylpylä Société Thermale de La Roche-Posay. Nykyään nimellä Thermes du Connétable tunnettu kylpylälaitos remontoitiin sisätiloiltaan 1990-luvun alussa.


Tiedosto:La Roche-Posay, hotel - img 51584.jpg|Les Loges du Parc.
Tiedosto:La Roche-Posay, pavillon rose - img 51555.jpg|Pavillon rose.
Tiedosto:La Roche-Posay, thermes du Connétable - img 51553.jpg|Thermes du Connétable.


## Lähteet

## Aiheesta muualla